**PAKALPOJUMA LĪGUMS**

Pasūtītāja līgums Nr. SKUS \_\_\_\_\_\_\_\_\_\_\_\_\_\_

Izpildītāja līgums Nr. PSKUS-18-1-ABN

|  |  |
| --- | --- |
| Rīgā,  | 2018. gada 12.septembrī |

**VSIA „Paula Stradiņa klīniskā universitātes slimnīca”**, Pilsoņu ielā 13, Rīgā, LV-1002, reģ.Nr.40003457109, kuru, saskaņā ar statūtiem, pārstāv valdes locekle **Ilze Kreicberga**, valdes locekle **Elita Buša** un valdes loceklis **Jānis Komisars**, (turpmāk – Pasūtītājs), no vienas puses, un

 **SIA „Meditec”**, juridiskā adrese: Graudu iela 68, Rīga, LV-1058, tās valdes locekles **Kristīnes Raudas** personā, kas rīkojas uz statūtu pamata, (turpmāk – **Izpildītājs)** no otras puses, Pasūtītājs un Izpildītājs abi kopā un katrs atsevišķi saukti **Līdzējs** un kopā **Līdzēji**,

 pamatojoties uz sarunu procedūras „Ārstu Birojs uzturēšana un apkalpošana”, identifikācijas Nr. SKUS 2018/95 rezultātiem, noslēdz šādu līgumu (turpmāk – **Līgums**):

1. **Līguma priekšmets**
	1. Pasūtītājs uzdod Izpildītājam un Izpildītājs uzņemas:
		1. nodrošināt un veikt Pasūtītāja informācijas sistēmas „Ārsta Birojs” (turpmāk – Sistēma) iegādāto licenču uzturēšanu un apkalpošanu garantētās apkalpošanas ietvaros;
		2. nodrošināt vienlaicīgā pieslēguma Sistēmas licenču nomu atbilstoši Pasūtītāja faktiskajai nepieciešamībai, kas ietver arī šo licenču uzturēšanas pakalpojuma nodrošināšanu;
		3. nodrošināt Sistēmas laboratorijas informācijas sistēmas (turpmāk – LIS) tīmekļa pakalpes nomu;
		4. nodrošināt E-veselības integrācijas risinājuma nomu;

(turpmāk šī Līguma ietvaros saukts – Pakalpojums).

* 1. Pasūtītājs apņemas samaksāt Izpildītājam par atbilstoši Līguma noteikumiem sniegto Pakalpojumu saskaņā ar Līguma 2.pielikumā noteikto Pakalpojuma izcenojumu.
	2. Līguma 2.pielikumā norādītās cenas ir augstākās maksimāli pieļaujamās cenas par kādu Izpildītājs nodrošinās Pakalpojumu Pasūtītājam visā Līguma darbības laikā. Pasūtītājs ir tiesīgs neizmantot visu Pakalpojuma apjomu, pasūtot nepieciešamo Pakalpojuma daļu.
1. **PAKALPOJUMA SNIEGŠANA**
	1. Izpildītājs nodrošina sniegtā Pakalpojuma kvalitātes atbilstību Latvijas Republikas spēkā esošajiem normatīvajiem aktiem, Tehniskajā specifikācijā noteiktajām prasībām un informāciju tehnoloģijas industrijas vispārpieņemtajiem standartiem.
	2. Izpildītājs, parakstot Līgumu, apliecina, ka tam nav nekādu juridisko vai tehnisko ierobežojumu un aizliegumu Pakalpojuma sniegšanai un tam ir visas nepieciešamās speciālās atļaujas, licences un sertifikāti, lai sniegtu Pakalpojumu.
	3. Pasūtītāja pienākumi:
		1. Pieņemt Izpildītāja nodotos Pakalpojumus Līgumā noteiktajā kārtībā un termiņā;
		2. Sniegt Izpildītājam visu nepieciešamo informāciju, organizatorisko atbalstu un pilnvaras rīkoties ar informāciju Pakalpojuma izpildei, ievērojot Latvijas Republikas spēkā esošos normatīvos aktus;
		3. pilnvērtīgu Sistēmas uzturēšanas un apkalpošanas pakalpojumu sniegšanai, nodrošināt Izpildītāja atbildīgajai personai attālinātas pieejas tiesības, izmantojot attālinātās (*remote desktop*) piekļuves tehnisko risinājumu, kura lietošana ir iespējama izmantojot lietotāja vārdu: meditec1. Izpildītājs uzņemas pilnu atbildību par visām darbībām, kuras tiek veiktas Sistēmā un uz tehniskajiem resursiem, uz kuriem ir uzstādīta Sistēma, izmantojot lietotāja vārdu meditec1, un apņemas atlīdzināt visus tiešos Pasūtītāja zaudējumus, ja tie būs radušies Izpildītāja veiktu darbību rezultātā, kuras būs novedušas pie Sistēmas dīkstāves vai darbības traucējumiem;
		4. pēc Izpildītāja nosūtītā e-pasta Pasūtītājam, kas satur jaunākās versijas izmaiņu žurnālu par pieteiktās problēmas novēršanu, izmaiņu pieprasījumu vai ieteiktā jauninājuma ieviešanu, pārbaudīt to Sistēmas jaunākajā versijā un, ja problēma ir atrisināta, aizvērt tās pieteikumu Izpildītāja klientu atbalsta sistēmā „Mantis”;
		5. Pasūtītājs apņemas Līguma ietvaros saņemtos nodevumus, kas ir autortiesību objekti, un Pakalpojuma darba paņēmienus izmantot tikai savām vajadzībām un nepieļaut to, ka tie kļūst pieejami trešajām personām bez saskaņošanas ar Izpildītāju;
	4. Pasūtītāja tiesības:
		1. kontrolēt Pakalpojuma izpildi, pastāvīgi uzraudzīt Pakalpojuma izpildes kvalitāti un dot Izpildītājam obligāti izpildāmus norādījumus;
		2. ja Pasūtītājam ir radušās pamatotas pretenzijas par sniegtajiem Pakalpojumiem, tad Pasūtītājs iesniedz Izpildītājam rakstveida pretenziju, sagatavojot aktu, kurā ir iekļauts izvērsts izklāsts par konstatētajām neatbilstībām. Šāds akts tiek noformēts rakstiski, piedaloties Pasūtītāja un Izpildītāja pārstāvim. Aktā tiek iekļauti iespējamie nepilnību novēršanas noteikumi un termiņi. Gadījumā, ja Izpildītājs pretenzijas par Pakalpojuma kvalitāti neatzīst, Līdzēji, atzinuma iesniegšanai par Pakalpojuma kvalitāti var pieaicināt neatkarīgu ekspertu. Ja pieaicinātais eksperts pamatoti apstiprina nekvalitatīvā Pakalpojuma faktu, Izpildītājs sedz Pasūtītāja tiešos zaudējumus, kas radušies Pasūtītājam sakarā ar nekvalitatīvo Pakalpojumu un eksperta pieaicināšanu.
		3. Pasūtītājam, mēnesi iepriekš rakstiski brīdinot Izpildītāju, ir tiesības samazināt Pakalpojuma apjomu, atbilstoši nepieciešamībai. Par Pakalpojuma apjoma izmaiņām Pasūtītājs sagatavo motivētu vēstuli, kuru nosūta Izpildītājam ne vēlāk kā mēnesi pirms nepieciešamo izmaiņu veikšanas.
	5. Izpildītāja pienākumi:
		1. Izpildītāja klientu atbalsta sistēmā „Mantis” nodrošināt aktuālu statusa attēlošanu un nomaiņu, Pasūtītāja pieteiktajām kļūdām, izmaiņu pieprasījumiem vai ieteiktajiem uzlabojumiem;
		2. Līguma darbības laika periodā pildīt fizisko personas datu apstrādātāja pienākumus saskaņā ar Eiropas Parlamenta un Eiropas Padomes Regulu 2016/679 “par fizisku personu aizsardzību attiecībā uz personas datu apstrādi un šādu datu brīvu apriti”, ievērojot šādus nosacījumus:
			1. Apstrādāt fizisko personu datus tikai Līguma 1.1.punktā noteikto pakalpojumu izpildei, nepārsniedzot Līguma izpildei nepieciešamo fizisko personu datu apstrādes apjomu un intensitāti. Jebkāda Izpildītāja no Pasūtītāja saņemto fizisko personu datu apstrāde citiem mērķiem, kā vien tiem, kas izriet no Līguma 1.1. punktā noteikto pakalpojumu sniegšanas, ir aizliegta bez Pasūtītāja rakstveida piekrišanas saņemšanas;
			2. Veicot Līguma 1.1.punktā minēto pakalpojumu sniegšanu, nodrošināt normatīvajos aktos noteikto fizisko personu datu aizsardzības obligāto tehnisko un organizatorisko prasību izpildi;
			3. Ja Izpildītājs Līguma izpildes ietvaros fizisko personu datu apstrādei izmanto (nomā, patapina u.tml.) citas personas īpašumā esošus tehniskus resursus (darbstacijas, serverus utt.), tas pilnībā uzņemas atbildību par šo tehnisko resursu atbilstību visām normatīvajos aktos noteiktajām prasībām attiecība uz fizisko personu datu apstrādes drošumu;
			4. Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto fizisko personu datus saturošo informāciju. Minētais pienākums attiecas arī uz Izpildītāja darbiniekiem. Izpildītājs nodrošina, ka tā darbinieki paraksta attiecīgus saistību rakstus par šajā Līgumā noteikto konfidencialitātes prasību izpildi (ja vien šīs prasības jau nav iekļautas Izpildītāja darbinieku darba līgumos).
			5. Pēc Pasūtītāja pieprasījuma Izpildītājs sniedz Pasūtītājam visu informāciju par fizisko personu datu apstrādi un fizisko personu datu apstrādes līdzekļiem, ko Līguma izpildes ietvaros ir veicis vai izmantojis Izpildītājs.
			6. Sniegt Pasūtītājam visu informāciju par Līguma ietvaros apstrādājamo fizisko personu datu pieprasījumiem no datu subjektu vai trešo personu puses, ja tādi tiek saņemti.
			7. Īstenot fizisko personu datu obligāto tehnisko aizsardzību ar fiziskiem un loģiskiem aizsardzības līdzekļiem, nodrošinot:
			8. aizsardzību pret fiziskās iedarbības radītu fizisko personu datu apdraudējumu;
				1. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem;
				2. tikai pilnvarotu personu piekļūšanu pie tehniskajiem resursiem, kas tiek izmantoti fizisko personu datu apstrādei un aizsardzībai.
			9. Līguma izpildes laikā nepiesaistīt apakšuzņēmējus Pasūtītāja fizisko datu apstrādei bez Pasūtītāja rakstveida saskaņojuma saņemšanas.
			10. Pasūtītājam ir tiesības bez iepriekšēja brīdinājuma uzdod Izpildītājam apturēt fizisko personu datu apstrādi, ja tam rodas šaubas par fizisko personu datu apstrādes atbilstību normatīvo aktu prasībām. Šāds Pasūtītāja rīkojums no Izpildītāja puses ir izpildāms nekavējoties.
			11. Pēc Līguma termiņa izbeigšanās Izpildītājam ir jādzēš saņemtā fizisko personu datus saturošā informācijā un tās kopijas no saviem fizisko personu datu apstrādē izmantotajiem tehniskajiem resursiem.
			12. Izpildītājam ir jādzēš no Pasūtītāja saņemtie personas dati pirms Līguma 2.5.2.11. punktā minētā termiņa iestāšanās, ja tie vairs nav nepieciešami Izpildītājam Līgumā noteikto pakalpojumu sniegšanai.
			13. Izpildītājs kompensē Pasūtītājam visus zaudējumus, kas radušies saistībā ar fizisko personu datu apstrādes pārkāpumiem, ja šie pārkāpumi ir radušies Izpildītāja darbības vai bezdarbības rezultātā.
		3. Ja Līguma darbības laikā Sistēmā tiek atklātas kļūdas vai neatbilstības Standarta funkcionalitātei tādā apmērā, kā tas ir aprakstīts aktuālākajā Sistēmas rokasgrāmatā, Izpildītājs apņemas tās novērst saskaņā ar Līguma 1.pielikumā norādīto problēmu apstrādes procedūru/un problēmu risināšanas termiņiem.
		4. Sagatavot sniegtā Pakalpojuma pieņemšanas-nodošanas aktu un iesniegt to Pasūtītājam, pievienojot informāciju par tekošajā mēnesī paveiktajiem darbiem informācijas sistēmas apkalpošanā (norādot veicamā darba apjomu stundās). Ne vēlāk kā līdz kārtējā mēneša 5. datumam iesniedzot to elektroniskā formā uz Pasūtītāja pilnvarotās kontaktpersonas e-pastu un iesniedzot papīra formā.
	6. Izpildītājs izsniedz Pasūtītājam „MediCloud” drošības atslēgu Pakalpojuma izmantošanai, drošas datu apmaiņas nodrošināšanai. Pasūtītājs apņemas ievērot konfidencialitāti attiecībā uz izsniegto atslēgu, nenodot to trešajām personām un personām, kuras nav pilnvarotas to izmantot, kā arī veic visus pasākumus, lai novērstu minētās informācijas izpaušanu. Drošības incidenta gadījumā, kad šī drošības atslēga ir kļuvusi zināma nepilnvarotām personām, Pasūtītājs nekavējoties informē Izpildītāju, savukārt Izpildītājs veic darbības drošības atslēgas nomaiņai un Pasūtītāja atbildīgās personas informēšanu.
	7. Garantētās apkalpošanas pieprasījums (t.sk. izmaiņu pieprasījumi) tiek pieteikts izmantojot klientu atbalsta sistēmu “Mantis”. Pēc pieteikuma saņemšanas Izpildītājs izvērtē pieteikumu un sniedz Pasūtītājam atbildi par Pakalpojuma ietvaros veicamā darba apjomu stundās un izpildes termiņu.
	8. Sistēmas uzturēšanas Pakalpojuma ietvaros Izpildītājs pēc Pasūtītāja pieprasījuma nodrošina:
		1. Pasūtītāja iesniegto Sistēmas problēmu, izmaiņu un uzlabojumu pieteikumu izvērtēšanu un novēršanu, ievērojot Līguma 1.pielikumā noteiktos reakcijas laikus;
		2. konsultantu piesaisti ārkārtas problēmu risināšanai ārpus darba laika, piesakot problēmu 11.2 punktā minētai kontaktpersonai , avārijas (Sistēmas pilnīgas atslēgšanās gadījumā) gadījumos.
	9. Izpildītājs materiāli nav atbildīgs par Pasūtītāja datu bāzes servera, datu bāzes vadības sistēmas, servera un darba staciju operētājsistēmu, datortīkla darbības traucējumu radītajām kļūdām, izņemot gadījumus, kad šo kļūdu cēlonis ir Sistēma vai tīmekļa pakalpes.
	10. ***Integrācijas risinājums starp Sistēmu un Vienoto veselības nozares elektronisko informācijas sistēmu (turpmāk - E-veselības sistēma):***
		1. Izpildītājam, pirms jaunas E-veselības funkcionalitātes ieviešanas integrācijas risinājumā starp Sistēmu un E-veselības sistēmu, jāiesniedz Pasūtītājam Nacionālā veselības dienesta (turpmāk - NVD) izsniegts apliecinājums, kas apstiprina:
			1. sekmīgi veiktus testus starp Sistēmu un E-veselības sistēmu par katru no ieviešamajām funkcionalitātēm;
			2. izstrādātais E-veselības integrācijas risinājums atbilst NVD izstrādātajai dokumentācijai, standartiem un vadlīnijām.
		2. Izpildītājs, ieviešot jaunu E-veselības funkcionalitāti un uzturot E-veselības integrācijas risinājumu, nodrošina šādu nosacījumu ievērošanu:
			1. E-veselības sistēmā uzturamo klasifikatoru pārņemšanu Pasūtītāja Sistēmā un šo klasifikatoru izmantošanu, sniedzot informāciju E-veselības sistēmai;
			2. izmantojot E-veselības integrācijas risinājumu nav iespējams veikt masveida fizisko personu veselības informācijas kopēšanu Pasūtītāja informācijas sistēmās;
			3. automātisku auditācijas pierakstu veidošanu par visām veiktajām informācijas apstrādes darbībām E-veselības sistēmas ietvaros un auditācijas pierakstos glabāto datu autentiskumu saskaņā ar normatīvajos aktos noteiktajām prasībām par fizisko personu datu aizsardzību;
			4. pēc Pasūtītāja pieprasījuma Izpildītājs 5 (piecu) darba dienu laikā sniedz informāciju par personas datu apstrādes gadījumiem E-veselības sistēmā, kā arī norāda lietotāju, kurš veica personas datu apstrādi. Izpildītājs nodrošina informāciju par personas datu apstrādes gadījumiem pie nosacījuma, ja Pasūtītājs nodrošina uzkrāto auditācijas pierakstu datu glabāšanu ilgtermiņā.
2. **PAKALPOJUMA NODOŠANAS UN PIEŅEMŠANAS KĀRTĪBA**
	1. Pakalpojums vai tā daļa uzskatāms par pabeigtu un nodotu Pasūtītājam, ja ir abpusēji parakstīts Pakalpojuma pieņemšanas-nodošanas akts, kurā tiek norādīts izpildīto darbu veids un izmaksas, Izpildītāja personāla nostrādātais laiks (garantētās - apkalpošanas pakalpojumam). Pakalpojuma vai tā daļas pieņemšanas-nodošanas akts ir pamats Izpildītāja rēķina izrakstīšanai un izpildītās Pakalpojuma vai tā daļas apmaksai.
	2. Izpildītājs pēc 1.1.3.punktā noteiktā Pakalpojuma vai tā daļas izpildes nodod Pasūtītājam ar aktu visu ar šo Pakalpojumu saistīto dokumentāciju (jaunu risinājumu lietotāju instrukcijas, Sistēmas darbību aprakstošo tehnisko, lietojamības u.c. izstrādāto dokumentāciju), ja Līdzēji ir vienojušies par šādas dokumentācijas nepieciešamību kā obligātu nosacījumu pakalpojuma nodošanai. Minētās dokumentācijas nodošana Pasūtītājam ir priekšnoteikums Līguma 1.1.3.punktā noteiktā Pakalpojuma vai tā daļas izpildes pieņemšanas-nodošanas akta parakstīšanai.
	3. Izpildītājs nekavējoties pēc Pakalpojuma vai tā daļas izpildes rakstiski informē Līgumā noteikto Pasūtītāja kontaktpersonu uz e-pastu par Pakalpojuma vai tā daļas gatavību.
	4. Izpildītājs kārtējā mēneša 5.datumā iesniedz Pasūtītājam pieņemšanas-nodošanas aktu par iepriekšējā mēnesī faktiski sniegtajiem pakalpojumiem – Pasūtītāja īpašumā esošo licenču uzturēšanu, papildus licenču nomu, kā arī par iepriekšējā mēnesī sniegtajiem apkalpošanas pakalpojumiem un Līgumā noteiktā kārtībā sagatavotu rēķinu.
	5. Pasūtītājs ir tiesīgs atteikties no Pakalpojuma izpildes pieņemšanas, ja sniegtais Pakalpojums neatbilst apkalpošanas pieprasījumā noteiktajām prasībām un/vai Līguma noteikumiem.
	6. Ja Pasūtītājs 5 (piecu) darba dienu laikā nav parakstījis ikmēneša iesniegto Pakalpojuma pieņemšanas-nodošanas aktu, Pasūtītājs iesniedz Izpildītājam rakstiski motivētu atteikumu uz Līguma 11.2. apakšpunktā norādīto Izpildītāja e-pastu, vienlaicīgi norādot Pakalpojuma trūkumus. Līdzējiem rakstiski vienojoties tiek noteikts saprātīgs konstatēto trūkumu novēršanas termiņš. Konstatētos trūkumus Izpildītājs novērš par saviem līdzekļiem.
	7. Atkārtota Pakalpojuma pieņemšana-nodošana tiek veikta Līguma 3.1.apakšpunktā noteiktajā kārtībā.
3. **Līguma summa**
	1. Līguma kopējā summa bez pievienotās vērtības nodokļa (turpmāk – PVN) nevar pārsniegt EUR 234 500,00 (divi simti trīsdesmit četri tūkstoši pieci simti *euro* un 00 centi). Papildus Līgumcenai Pasūtītājs maksā PVN atbilstoši spēkā esošajiem normatīvajiem aktiem.
	2. Līguma kopējā summa ietver visus izdevumus, kas saistīti ar Pakalpojuma sniegšanu, t.sk., visus nodokļus, nodevas un citas izmaksas, kas saistītas ar Pakalpojuma izpildi.
	3. Ja saskaņā ar normatīvajiem aktiem tiek grozīta PVN likme, Līguma kopējā summa ar PVN tiek grozīta bez atsevišķas Līdzēju vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā.
	4. Pakalpojuma izmantošanas maksa tiek aprēķināta, sākot ar Līguma stāšanās spēkā dienu. Par nepilnu mēnesi Pakalpojuma izmantošanas maksa tiek aprēķināta atbilstoši Pakalpojuma sniegšanas laikam attiecīgajā mēnesī ar precizitāti līdz 1 (vienai) kalendārajai dienai, vienas kalendārās dienas cenu nosakot, mēneša maksu dalot ar kalendāro dienu skaitu attiecīgajā mēnesī.
4. **Maksājumu termiņi UN LĪGUMSODI**
	1. Pēc Pakalpojuma vai tā daļas Pakalpojuma pieņemšanas-nodošanas akta abpusējas parakstīšanas un visu ar Pakalpojuma izpildi saistīto dokumentāciju iesniegšanas Pasūtītājam, Izpildītājs iesniedz Pasūtītājam rēķinu, kurā norāda sniegtā Pakalpojuma nosaukumu, tā cenu un Pasūtītāja Līguma numuru.
	2. Apmaksa par Sistēmas licenču uzturēšanu, apkalpošanu un nomu, kā arī apmaksa par LIS tīmekļa pakalpju un E-veselības integrācijas risinājuma nomu tiek veikta kā pēcapmaksa par noteiktu laika periodu, kas Līguma ietvaros ir noteikts viens mēnesis, saskaņā ar Izpildītāja sagatavotu rēķinu un saskaņā ar Līgumā noteiktajiem tarifiem.
	3. Pasūtītājs apmaksā Izpildītāja iesniegto rēķinu 30 (trīsdesmit) dienu laikā no rēķina saņemšanas un abpusēja pieņemšanas – nodošanas akta parakstīšanas, veicot pārskaitījumu uz rēķinā norādīto bankas kontu.
	4. Par Pakalpojuma apmaksas dienu uzskatāma diena, kad Pasūtītājs pārskaitījis naudu uz rēķinā norādīto Izpildītāja bankas kontu, ko apliecina attiecīgais maksājuma uzdevums.
	5. Ja Izpildītāja iesniegtajā rēķinā nav norādīts sniegtā Pakalpojuma nosaukums, cena un Pasūtītāja Līguma numurs, Pasūtītājs neveic rēķina apmaksu, bet informē Izpildītāju par Līguma noteikumiem neatbilstoša rēķina iesniegšanu. Izpildītājam 2 (divu) darba dienu laikā no Pasūtītāja pieprasījuma ir pienākums iesniegt jaunu rēķinu, kas sagatavots atbilstoši Līguma 5.1.apakšpunkta noteikumiem.
	6. Līdzēji vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz elektronisko pasta adresi: rekini@stradini.lv.
	7. Ja Pasūtītājs kavē Izpildītāja iesniegtā rēķina apmaksu Izpildītājam ir tiesības pieprasīt Pasūtītājam maksāt līgumsodu 0,1% (nulle komats viens procents) apmērā no savlaicīgi neveiktā maksājuma summas par katru nokavēto dienu, bet ne vairāk kā 10% (desmit procenti) no savlaicīgi neveiktā maksājuma summas.
	8. Ja Izpildītājs kavē kādu no Līgumā minētajiem darbu izpildes termiņiem (piemēram, bet ne tikai Pasūtītāja pieprasījuma realizēšana termiņā u.tml.), tad Pasūtītājam ir tiesības pieprasīt Izpildītajam maksāt līgumsodu 0,1% (nulle komats vienu procentu) apmērā no kavēto darbu vērtības (piemēram, kļūdu un problēmu risināšanas reakcijas laika kavējuma gadījumā kavēto darbu vērtība tiek noteikta attiecīgā mēneša kopējās licenču uzturēšanas maksas apmērā (vienas licences uzturēšanas izmaksas bez PVN reiz izmantoto (t.sk. nomāto) licenču skaits attiecīgajā mēnesī) par katru nokavēto laika vienību, bet ne vairāk kā 10% (desmit procenti) no kopējās 4.1 punktā minētās Līguma summas tekošā līguma ietvaros.
	9. Ja Pasūtītājs ir aprēķinājis līguma 5.8. punktā noteikto līgumsodu, apmaksājot Izpildītāja iesniegto rēķinu, Pasūtītājam ir tiesības veikt līgumsoda ieturējumu, par to rakstiski brīdinot Izpildītāju, brīdinājumā norādot darbu apjomu, summu un periodu par kādu līgumsods tiek piestādīts.
	10. Ja Izpildītājs ir aprēķinājis Līguma 5.7.punktā noteikto līgumsodu, Pasūtītājs līgumsoda apmaksu veic 30 (trīsdesmit) dienu laikā pēc attiecīgā rēķina saņemšanas.
	11. Līgumsoda samaksa neatbrīvo Līdzējus no Līguma izpildes un Līdzēji var prasīt kā līgumsoda, tā arī Līguma noteikumu izpildīšanu.
	12. Līdzēji ir atbildīgi par to darbības/bezdarbības rezultātā otram Līdzējam nodarītajiem tiešajiem zaudējumiem.
	13. Izpildītājs atlīdzina visus tiešos zaudējumus Pasūtītājam, kas radušies Sistēmas drošības ievainojamības dēļ, kuru ietvaros notikusi informācijas nesankcionēta izmantošana un rezultātā ir iestājies kaitējums Pasūtītājam vai Pasūtītāja pacientam.
5. **NEPĀRVARAMA VARA (FORCE MAJEURE)**
	1. Līdzēji tiek atbrīvoti no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies Līguma darbības laikā un kurus Līdzēji nevarēja iepriekš paredzēt un novērst.
	2. Pie šādiem apstākļiem pieskaitāmi - ugunsgrēks, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības rezultātā pieņemtie akti, kā arī citi apstākļi, kas neiekļaujas Līdzēju iespējamās kontroles un ietekmes robežās.
	3. Par nepārvaramas varas apstākli nevar tikt atzīta piegādātāju un citu sadarbības partneru saistību neizpilde vai nesavlaicīga izpilde.
	4. Līdzējam, kas atsaucas uz nepārvaramu, ārkārtēja rakstura apstākļu darbību, trīs darba dienu laikā par tiem rakstiski jāpaziņo otram Līdzējam, norādot iespējamo saistību izpildes termiņu un cēloņsakarības pamatojumu starp šo faktu un nespēju izpildīt savas saistības.
	5. Ja nepārvaramu, ārkārtēja rakstura apstākļu dēļ Līguma izpilde aizkavējas ilgāk kā par 30 (trīsdesmit) dienām, katram no Līdzējiem ir tiesības vienpusēji izbeigt Līgumu. Ja Līgums šādā kārtā tiek izbeigts, nevienam no Līdzējiem nav tiesību pieprasīt no otra Līdzēja zaudējumu atlīdzību.
6. **LĪGUMA TERMIŅŠ UN GROZĪŠANAS KĀRTĪBA**
	1. Līgums stājas spēkā tā abpusējas parakstīšanas dienā un Līguma darbības laiks (periods) ir 1 (viens) gads no Līguma spēkā stāšanās dienas.
	2. Līdzēji var vienoties par Līguma grozījumiem un pagarināt Līguma darbības laiku uz 1 (vienu) gadu, attiecīgi palielinot Līguma 4.1.punktā minēto summu divreiz, nemainot citus līguma nosacījumus, to starp arī Finanšu piedāvājumā noteiktās vienību cenas.
	3. 3 (trīs) mēnešus pirms Līguma 7.1.punktā noteiktā termiņa Līdzēji organizē revīzijas sapulci, kurā vērtē aizvadītā perioda sniegto Pakalpojumu kvalitāti un pieņem lēmumu par līguma pagarināšanu uz Līguma 7.2.punktā noteikto laiku. Visi Līguma grozījumi ir spēkā tikai tad, ja tie nav pretrunā Publisko iepirkumu likuma 61.panta regulējumam, noformēti rakstveidā un ir Līdzēju parakstīti. Līguma grozījumi ar to parakstīšanas brīdi kļūst par Līguma neatņemamu sastāvdaļu.
7. **Līguma izbeigšana**
	1. Pasūtītājam ir tiesības vienpusēji izbeigt Līgumu, rakstiski par to informējot Izpildītāju 30 (trīsdesmit) dienas iepriekš un norādot Līguma izbeigšanas iemeslus. Šajā apakšpunktā noteiktajā kārtībā Līgumu var izbeigt, ja Izpildītājs:
		1. nepilda savas līgumsaistības atbilstoši Līguma noteikumiem un atsakās novērst konstatēto neatbilstību sekas, kā arī, tas ir noticis atkārtoti un fiksēts Līgumā noteiktā kārtībā;
		2. atsakās atlīdzināt Pasūtītājam tiešos zaudējumus, kas radušies Izpildītāja vainas dēļ.
	2. Izpildītājs ir tiesīgs vienpusēji izbeigt Līgumu, par Līguma izbeigšanu rakstiski informējot Pasūtītāju 30 (trīsdesmit) kalendārās dienas iepriekš, norādot Līguma pārtraukšanas iemeslus. Šajā punktā noteiktajā kārtībā Līgumu var izbeigt, ja:
		1. Pasūtītājs kavē Līgumā paredzēto rēķinu apmaksas termiņu ilgāk par 30 (trīsdesmit) kalendārām dienām un nav informējis par citu rēķina apmaksas termiņu.
	3. Līdzēju reorganizācija vai to vadītāju maiņa nevar būt par pamatu Līguma izbeigšanai. Ja kāds no Līdzējiem tiek reorganizēts vai likvidēts, Līgums paliek spēkā un tā noteikumi ir saistoši Līdzēja tiesību pārņēmējam.
	4. Kādam no Līguma noteikumiem zaudējot spēku normatīvo aktu izmaiņu rezultātā, Līgums nezaudē spēku tā pārējos punktos.
8. **STRĪDU UN CITU JAUTĀJUMU RISINĀŠANAS KĀRTĪBA**
	1. Līdzēju pretenzijas vai domstarpības, kas saistītas ar Līgumu, tiek risinātas sarunu ceļā. Ja vienošanās netiek panākta 30 (trīsdesmit) dienu laikā, strīds tiek risināts Latvijas Republikas tiesā Latvijas Republikas normatīvajos aktos noteiktajā kārtībā.
	2. Visi jautājumi, kas nav atrunāti Līgumā, tiek izskatīti atbilstoši spēkā esošajiem Latvijas Republikas normatīvajiem aktiem.
9. **Citi noteikumi**
	1. Nevienam no Līdzējiem nav tiesības nodot Līguma saistības kādai trešajai personai bez otra Līdzēja rakstiskas piekrišanas.
	2. Līdzēji apņemas ievērot no otra Līdzēja saņemtās un Pakalpojuma sniegšanas gaitā iegūtās informācijas konfidencialitāti, neizpaust šādu informāciju trešajām personām, izņemot normatīvajos aktos noteiktajos gadījumos un kārtībā. Konfidencialitātes nosacījums attiecas gan uz rakstveida informāciju, gan mutvārdu informāciju, elektroniska veida informāciju un uz jebkuru citu informāciju, neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.
	3. Līdzēju juridiskās adreses vai bankas rekvizītu maiņas gadījumā, Līdzēja pienākums ir 7 (septiņu) dienu laikā rakstiski paziņot šo informāciju otram Līdzējam, nosūtot pa faksu vai e-pastu vēstules kopiju, tās oriģinālu pa pastu.
	4. Līgums sagatavots un parakstīts 2 (divos) identiskos eksemplāros. Viens Līguma eksemplārs paliek Pasūtītājam, bet otrs Izpildītājam. Abiem Līguma eksemplāriem ir vienāds juridisks spēks.
10. **Līdzēju kontaktpersonas līguma darbības laikā**
	1. Pilnvarotā kontaktpersona no Pasūtītāja puses: **Viktorija Klimko**, tālruņa numurs: +371 29494175, e-pasta adrese: viktorija.klimko@stradini.lv. Pasūtītāja kontaktpersona pieņem izpildītos darbus un paraksta pieņemšanas-nodošanas aktus.
	2. Pilnvarotā kontaktpersona no Izpildītāja puses: **Ieva Aģe**, tālruņa numurs: +371 29792744, e- pasta adrese: ieva.age@meditec.lv

**12. Līdzēju rekvizīti**

|  |  |
| --- | --- |
| **Pasūtītājs****VSIA „Paula Stradiņa klīniskā universitātes slimnīca”**Reģ. Nr. 40003457109Pilsoņu iela 13, Rīga, LV - 1002Banka: AS „Swedbank”  Kods: HABALV22Konta Nr.: LV74HABA0551027673367 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Valdes locekle I.Kreicberga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Valdes locekle E.Buša\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Valdes loceklis J.Komisars |  Izpildītājs SIA „Meditec”Reģ. Nr. 40003428044Graudu iela 68, Rīga, LV-1058Bankas rekvizīti: AS „Swedbank”Bankas kods: HABALV22Konts: LV11 HABA 0001 4080 4562 4\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Valdes locekle K. Rauda |

1.pielikums

2018. gada 12.septembra Līgumam

Pasūtītāja līguma Nr. SKUS \_\_\_\_\_\_\_\_\_

Izpildītāja līguma Nr. PSKUS-18-1-ABN

## Tehniskā specifikācija

**Iepirkuma mērķis**

Nodrošināt VSIA “Paula Stradiņa klīniskā universitātes slimnīca” (turpmāk – Pasūtītājs vai PSKUS) Informācijas sistēmas “Ārsta Birojs” (turpmāk – AB, Sistēma) kvalitatīvu, pieejamu un drošu ekspluatēšanu.